text:
London preparando pa yama bonbini na prome equiponan
- Details
- Parent Category: Noticia
- Created on Monday, 16 July 2012 12:22
Oranjestad, 16 juli 2012: London awe ta preparando pa yama bonbini na e prome equiponan den e Villa Olimpico, na momento cu esaki ta habri oficialmente. E Chef de Missions di varios equipo ta den e Villa pa un siman caba y diferente bandera por wordo mira, incluyendo e conocido y iconico bandera di Australia, conoci como e "boxing kangaroo".
Cada equipo lo wordo saluda na su yegada cu un ceremonia oficial, caminda e himno nacional di e pais lo wordo presenta y
nan bandera hisa pa miembronan di e Forzanan Arma Britanico.
E himnonan nacional di mas cu 200 pais a wordo arregla pa compositor Ingles, conductor y celista Philip Sheppard y a wordo graba pa e Orkesta Filharmonico di London na e mundialmente famoso Abbey Road Studios. Usando 36 musico, ela tuma 50 ora di grabación durante seis dia.
E Ceremonia di Bonbini pa e paisnan participante a wordo crea, produci y coreografia pa The National Youth Theatre of Great Britain (NYT), cu lo presenta e shownan aki tambe. E NYT ta consisti di 70 persona y lo baila, canta y presenta alrededor di atletanan, sigurando pa nan ta parti di e evento di bonbini.
"Equiponan di tur parti di mundo ta bin London y e Villa Olimpico ta bira nan cas durante e Weganan," Sebastian Coe, presidente di London 2012 a bisa. "Algun di nan ta biniendo London pa prome biaha, otronan ta compitiendo den Weganan Olimpico pa prome biaha, pues prome impresionnan ta nifica hopi.”
"Mi no tin duda cu The National Youth Theatre lo sigura cu e Team Welcome Ceremonies lo ofrece e bonbini mas caluroso na London y lo yuda crea un ambiente cu por prepara e atletanan pa loke por bira e momento mas grandi den nan carrera deportivo. Presentacion di e himnonan ta un di e momentonan mas emotivo di cualquier Weganan y e tabata un momento increibel pa mi na e Weganan Olimpico di Moscow [1980] y Los Angeles [1984]. Mi ta spera cu pa e atletanan cu ta biniendo London, esaki lo ta mescos."


c: text/html

text:
CEDEHM ta organisando su di tres workshop den e siman aki.
Bario di Playa
E di tres workshop pa Bario di Playa ta; Autoestima y Total Makeover. Esaki lo tuma lugar dia 26 di mei 2012, na Centro di Bario Playa Pabow, cuminsando di 10or di mainta te cu 3or di atardi. Den e workshop aki lo bo haña un boost pa bo autoestima y tipsnan valioso pa cuida bo aparencia completamente gratis. Corda bin cu spiel chikito y bo make-up tasje.
Bario di San Nicolaas
E di tres workshop pa Bario di San Nicolaas ta; Finansas. Esaki lo tuma lugar dia 26 di mei 2012, na Centro di Bario Playa Pabow, cuminsando di 10or di mainta te cu 1or di atardi. Den e workshop aki lo bo siña con pa traha bo budget familiar y bo ta haya conseho financiero con pa lanta bo mesun negoshi. Fundacion pa nos Comunidad tambe lo ta presente pa duna informashon encuanto nan fundashon y pa duna algun tips pa shop mas economico. E workshop aki tambe ta completamente gratis.
Corda jama y inscribi pasobra cupo ta limita. Keda pendiente pa e ultimo workshop, cual lo tuma lugar otro siman.
Saludos,Team CEDEHM 5881391
Join nos riba facebook:

robotstxt: allowed

filter: keep


text:
ORANJESTAD -Diahuebs 24 Februari 2011 anochi Minister Otmar Oduber, reflehando un sentimento di orguyo grandi, a yama e team nobo di Aruba Tourism Authority sui generis bon bini. Den un sala completamente yen cu partnernan den turismo, Minister di Turismo, Transporte y Labor a elabora riba e proceso cu finalmente, despues di mas di 20 aña cu a papia riba dje, a yega na un independizacion di Oficina di Turismo.
El a indica cu un di e ‘bottlenecks’di ATA como departamento di Gobierno tabata su inabilidad pa por conta cu e fondonan na momento cu tabatin mester. Awor cu e leynan nobo na vigor, esaki no lo ta e caso mas. Awendia ATA tin e autoridad pa tuma decisionnan rapido, realiza compromisonan na momento necesario y sigura cu e pagonan ta wordo realiza. Hunto cu e autoridad aki, ATA lo para responsabel pa su maneho di fondonan y lo mester pone den funcionamento un organizacion administrativo y control interno bon hinca den otro.
Continuando Minister Oduber a duna di conoce cu na momento di papia di organizacion, realmente ta papiando di e hendenan. Den e ATA nobo por mira hopi cara di e ATA ‘bieu’, pasobra buscando ‘the right man or woman dor the right job’a ripara cu mayoria di e hendenan di ATA tabata e mihor hendenan pa e trabou. Awor nan ta den e organizacion nobo, cu hermentnan diferente, sistemanan y procesonan nobo, mas oportunidadnan pa desaroy y cu mas autoridad riba nan area di experticio.
E mandatario a sigui bisa cu ATA awor tin e espacio pa por duna un bon ‘return on investment’di cual nos tur por ta orguyoso. “Mi ta confia cu nan lo carga e obhetivonan cu mi a pone den mi maneho a termino corto y medio pa loke ta turismo, specificamente aumenta e impacto economico di nos bishitantenan dor di atrae e bishitantenan cu tin e potencial pa gasta mas riba e isla; aumenta e cantidad di bishitantenan na momento cu ta necesario, y sigura cu tin un diversificacion sano di mercado y nichenan geografico pa garantiza un desaroyo turistico stabil y vigoroso pa e añanan nos dilanti”.
Cu un stem hopi emociona, Minister Oduber a indica cu pa por a logra e meta aki, hopi stakeholders mester a kere of wordo convenci, den e necesidad di un cambio di structura di e organizacion importante aki. Promer cu tur cos, e creencia cu Aruba Tourism Authority ta un organizacion asina importante cu e mester a haya un trato diferente na e otro departamentonan di Gobierno; cu e no por a sigui ta un departamento di Gobierno bou hurisdiccion gubernamental. Na di dos lugar, e creencia, cu lo tabata e caminda corecto pa sigui pa separa finanza di Gobierno for di finanza di ATA. “Cu compresion y sosten total di Promer Minister Mike Eman y Minister di Finanza, Mike de Meza, pero tambe cu e sosten di mayoria di Parlamento, mi por ta para awe orguyosamente dilanti bosonan y bisa cu den un aña y algun luna nos a logra un meta cu tabata riba agenda di hopi minister y gobiernonan”.
Despues di esaki Minister di Turismo a cuminsa wak dilanti, loke nos por spera pa loke ta trata turismo. El a bisa cu e ta spera un futuro mas exitoso, pero cu tin varios reto grandi nos dilanti. Mundo ta pasando den cambionan cu no por a wordo pronostica algun aña atras, y e cambionan lo sigui ta dramatico. “Nos mester ta semper prepara pa por ta cla pa atende cualkier reto cu lo bin den nos direccion”.
Mientras cu e mandatario ta sigui stipula su maneho pa cu turismo, sigui traha continuamente pa mehora nos producto, pone tur su atencion den solidificacion y atraccion di aerolineanan y cruceronan, ATA lo pone tur su atencion den e mercadeo di nos isla como un destinacion turistico excepcional y deseabel. “Mi ta spera un forza laboral yen di inspiracion, pasion y entusiasmo; dedicacion y compromiso; cu un base solido di inteligencia y intuicion empresarial, cu profesionalismo y competitividad, capaz di tuma bon decisionnan na beneficio di nos isla. Mi tin expectativanan halto pa loke ta e ATA nobo y e CEO nobo di ATA, y mi ta sigur cu mi no lo wordo defrauda mirando cu den un tempo cortico mi por a wak resultadonan grandi caba”, Minister Otmar Oduber a finaliza bisando y asina el a yama e promer CEO di ATA pa dirigi su mes na e invitadonan presente.


text:
MiSETAR
Bo servicionan di SETAR online 24/7
Awe 10 di december 2013, SETAR ta lansa su self-service tool cu ta bay ofrece e cliente acceso online na tur su servicionan di SETAR riba cualkier aparato manera laptop, desktop, tablet y smartphone.
Kico ta e beneficio di registra pa MiSETAR?
E beneficionan principal di MiSETAR ta:
- Wak informacion di bo pakete di celular postpaid
- Cumpra paketenan add-on pa celular postpaid of prepaid
- Print bo cobransa y pagonan di Setar
- Conecta numbernan prepaid di celular na bo cuenta di MiSETAR
- Acceso na MiSETAR via bo smartphone of tablet
- Solicita bo codigo PUK
- Wak status di servicionan (drecha celular, storing)
Kico mi mester pa registra pa MiSETAR?
Tin algun rekisito pa registra pa MiSETAR. Bo mester:
- Ta un cliente activo di SETAR
- Bo mester di bo ultimo cobransa di SETAR, no mas cu 3 luna bieu
- E codigo unico cu bo a ricibi na bo adres
- Un email adres valido cu mas bo ta uza
- Clientenan prepaid mester di un number di celular activo di SETAR
Con mi por registra pa MiSETAR?
Pa crea bo cuenta di MiSETAR sigui e siguiente pasonan:
- Bay riba www.setar.aw y Click riba MiSETAR
- Click riba ‘register’
- Sigui e tres pasonan
- Pa finalisa e registracion di MiSETAR, bo ta ricibi un email pa aproba bo registracion
- Una bes cu e aprobacion keda confirma, bo por drenta cu bo ‘username’ y ‘password’
Bishita nos pagina di preguntanan frecuente pa haya mas informacion.


text:
Sivilisashon
Sivilisashon (of Civilisashon) ta un termino ku ta wordu husá prisipalmente pa indika e parti material di kultura humano ku ta kompleho, manera teknologia, siencia, i divishon di labor. Un sivilisashon mayoria biaha ta dividí riba status i ta urbanisá. Den un kontexto klasiko hende tabata wordu yamá sivilisá pa separá nan mes for di hendenan barbariko, pero den kontexto moderno hendenan sivilisá ta wordu kontrastá dor di hendenan primitivo.
Awendia e termino aki ta menos strikto i por wordu husá pa nifika algu meskos ku kultura i pesei e termino aki por wordu husa pa referi na tur sosiedat defini. Aunke mayoria biaha ora e wordu husá e ta pa referi na sociedatnan ku e yega na un nivel partikular den nan desaroyo, manera e trahamentu di suidat.


text:
ORANJESTAD, Aruba – 30 di november 2012: Lotto a anuncia diaranson mainta tempran cu e jackpot di e wega popular Mini Mega a surpasa mey miyon florin. Pa e siguiente sorteo, cu ta tuma luga diabierna awo dia 30 di november, e jackpot ta 510 mil florin! Como ganado, sigur e suma aki ta un tremendo "bonus" pa caba 2012 cun'e.
Cumpra bo Mini Mega awe mes pa solamente Afl. 5 pa ticket, asina abo tambe ta den wega pa por gana e premio grandi aki. Corda pasa cumpra dibo trempan, pasobra e rijnan lo ta largo cerca rebendedonan diabierna atardi.
Si nunca bo a cumpra un Mini Mega, bo mester sa cu e ta masha facil pa hunga: Mini Mega ta consisti di 4 cifra, plus e Mega Ball of bo ta pidi un "Mini Mega loco" cerca e rebendedo preferi. Hopi ta e hungadonan cu a cumpra nan numbernan faborito of nan ticket "loco" y a gana premionan grandi cu Mini Mega. E diabierna aki, abo por ta e siguiente ganado!


text:
Carnaval
Carnaval (papiamentu: karnaval) ta bin orginalmente for di celabracion catolico cu tambe tin raishi pagano y ta celebr'e tres dia prome cu Dia di Shinishi. Segun e tradicion, e fiesta ta dura di diadomingo te diamars anochi- "Nochi Diamars". Pa meinochi ta cuminsa cuaresma di 40 dia te cu Siman Santo.
[editá | edit source]
Tur aña den temporada prome cu cuaresma ta sali riba caya y baila. Na Corsou ta baila esaki riba ritmo di tumba ku anualmente nan ta scohe un ganado di tumba. Ta celebra carnaval ya mas cu cuarenta aña caba na Còrsou. Un persentahe hopi grandi di nos comunidad ta celebra esaki. Por reparti carnaval den tres marcha cabesante, na prome marcha hubenil, di dos marcha grandi y di tres Teenerparade (marcha di hoben) i dos submarcha cu ta marcha di despedida hubenil y marcha di despedida grandi. kaminda na final di esakinan lo kima Momo. File:Shirley Karnaval 2009.jpg


text:
Antias Hulandes
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Mira: Disolushon di Antiya Hulandes
Antias Hulandes òf Antias Neerlandes (hulandes: Nederlandse Antillen), tabata for di 15 desèmber 1954 te 10 oktober 2010 un país den Reino Hulandes ku tabata konsistí di 6 isla i for di 1986 di 5 isla karibense despues ku Aruba a atkirí su status aparte. E islanan di Antias Neerlandes tabata konsistí na nan lugá di dos grupo di isla den Laman Karibe ku ta forma parti di Antias Menor: e islanan di Sotavento i e islanan di Barlovento (Isla'riba). Na 2010 Kòrsou i Sint Maarten a bira paísnan autónomo den Reino Hulandes i Saba, Sint Eustatius i Boneiru a bira munisipionan spesial Hulandes. E ekonomía di e islanan ta dependé primordialmente di turismo i petroleo.
Kontenido
Historia[editá | edit source]
E spañónan a deskubrí i tabata e proménan pa establese nan mes riba e islanan (pa abou: Alonso de Ojeda, 1499; pa ariba: Cristóbal Colón, 1493). Den e siglo 17, e West-Indische Compagnie a konkistá e islanan e a uza nan komo base pa negoshi di katibu. Esaki tabata abolí na aña 1863.
Na aña 1954, e islanan tabata promoví di kolonia pa parti di e Reino di Hulanda komo un estado asosiá. Aruba tabata parti di Antias te ku 1986, ora el a haña "status aparte" i a bira un parti apart den e reino.
Polítika[editá | edit source]
E hefe di estado ta e rei òf reina di Hulanda, ku den Antias ta representá pa un gobernador. E gobernador tambe ta na kabes di e gobièrnu lokal, i huntu ku e ministernan ta forma parti di e poder ehekutivo di gobièrnu.
E kurpa legislativo tin dos parti. Delegashonnan di e islanan ta representá den e gobièrnu di Antias, pero kada isla tin su mes gobièrnu insular ku ta goberná riba un base diario.
Futuro[editá | edit source]
Den 2004 un komishon di e gobièrnunan di Antias i di Hulanda a reportá riba e futuro di e Antias Hulandes. E komishon a avisá un revishon di e Statuut pa e Reino di Hulanda pa desolvé e Antias Hulandes.
Kòrsou i Sint Maarten lo forma dos estadonan asosiá nobo. Boneiru, Saba i Sint Eustatius lo bira parti di Hulanda komo isla di reino. Riba 28 novèmber, 2005, e gobièrnu hulandes a yega na un akuerdo ku e gobièrnunan di tur e islanan, ku lo hasi tur lokual e komishon a konkluí realidat pa yüli 2007.
Islanan[editá | edit source]
E dos grupo di islanan di Antias Hulandes ta:
- E islanan pa abou (Benedenwindse Eilanden):
- Boneiru, huntu ku e isla chikitu Klein Bonaire
- Kòrsou, huntu ku e isla chikitu Klein Curaçao
- E islanan pa ariba (Bovenwindse Eilanden):
- Saba
- Sint Eustatius
- Sint Maarten, e parti zùit di e isla di San Martin (e parti nort, Saint-Martin, ta franses i ta parti di e departamento ultramar di Guadeloupe).
Geografia[editá | edit source]
E islanan pa ariba tur ta di orígen volkániko i tin hopi seru, ku no ta laga hopi lugá pa agrikultura. E islanan pa abou ta di orígen mesklá, di volkan i di koral. E punto mas haltu ta Mount Scenery, 862 meter, na Saba. Esaki ta e punto mas haltu den henter Reino Hulandes tambe.
Ekonomia[editá | edit source]
Turismo, transportashon di petroleo i refinamentu di zeta (na Kòrsou), i tambe negoshinan "offshore" ta forma gran parti di e ekonomia di e islanan. E islanan tin un bon ganashi per capita i un bon infrastruktura kompará ku otro país den e region. Kasi tur karga (kapital i pa konsumidó) ta importá, gran parti di esaki ta di Venezuela, Merka, Mexico i Hulanda, ku ta provee e islanan ku sen tambe. Tera inadekuado i insufisiente awa ta hasi e desaroyo di agrikultura difisil. E florin antiano tin un balor fihá na e dollar merikano (1,79:1).
Demografia[editá | edit source]
Mayoria antiano ta desendiente di kolonistanan europeo i di katibu afrikano ku tabata importá i bendí aki di siglonan 17 pa 19. E sobrá di e populashon a bini di otro isla den Karibe, Amérika latino, ost Asia i di otro parti di mundu.
Papiamentu ta e idioma dominante na Kòrsou i Boneiru (i tambe Aruba). E idioma krioyo aki a forma di hulandes, spañó, ingles i portugues.
Ingles ta e idioma mas komun riba e islanan pa ariba (St. Maarten, Saba i St. Eustatius). Spañó ta birando e di dos idioma riba e islanan pa ariba, mas tantu na St. Maarten.
Maske e idioma ofisial ta hulandes, e gobièrnu antiano ofisialmente ta rekonosé e uzo di ingles i papiamentu. Tambe, maske e legislatura ta na hulandes, diskurso den parlamento ta na ingles òf papiamentu.
Gran parti di e populashon ta kristian, mas tantu katóliko. Kòrsou tambe tin un minoridat hudiu ku ta desendiente di un grupo di hudiu Sefardí ku a bini di Amsterdam i Brazil na aña 1654.
Den e último dékadanan, hopi antiano hóben i eduká a emigrá pa Hulanda, ku ta laga e islanan ku un problema sosial-ekonomiko grandi. Sinembargo, den último añanan, hopi hende di Repúblika Dominikana, Haiti, Karibe anglofóniko i Colombia a imigrá pa Antias.
Kultura[editá | edit source]
E orígennan di e populashon i unda e islanan ta situá ta duna Antias un kultura mesklá. Turismo i un presensia dominante di e media merikano a yuda e influensia merikano krese. Mes kos ku otro país den Karibe i Amérika latino, riba tur e islanan, Karnaval ta un evento importante.
Linknan eksterno[editá | edit source]
- www.gov.an - Portal ofisial di e gobièrnu di Antias Hulandes
- Banko Sentral di Antias Hulandes
- Antillenhuis - Kabinet di e Gevolmachtigde Minister di Antias na Hulanda


text:
Diktatura
Un diktatura ta defini manera un forma autokratiko di un gobiernu den kua e gobiernu ta mandá pa un individual, e diktator. E tin tres posibel nifikashon:
- Un diktator Romano tabata e offisina politiko di e Republika Romano. Diktatornan Romano tabata tin poder absoluto durante tempunan di emergensia. Nan poder tabata originalmente ni aribtuario ni akutabel, anto nan no tabata tin mester di justifikashon den retrospektivo. No tabata tin diktaturanan asina despues di e kuminsamentu di e di dos siglo prome ku kristu, anto diktaturanan mas despues manera e Sulla anto e Emperadornan Romano a ehersita poder na un nivel mas personal i arbituario.
- Un gobiernu kontrolá pa un persona, of un grupo chikitu di hende. Den e forma aki e poder ta keda solamente den un grupo di hende anto por wordu obtené dor di forsa of herensia. E ditator(nan) tambe por tuma hende su libertad.
- Den uso kontemporario, un diktatura ta referi nan un forma di mandato di lideransia autokratiko i absoluto ku no ta restriktá pa leinan, konstitushonan anto otro faktornan social politiko den e estado.


text:
Biologia
Biologia ta un y CHRISTIAN Y JAVIER es el mas guapo nombre del mundo siencia natural ku ta bezig ku e estudio di bida anto organismonan bibante, inkluiendo nan struktura , funshon, kresementu, origen, evolushon, distibushon, anto taxonomia. Biologia ta un thema hopi grandi ku ta kontene varios sub-divishon, topiko, anto disiplinanan. Entre un di e topikonan mas importante ta e sinku prinsipionan unifikakante ku por wordu bisa ku ta e kerementunan fundamental di biologia moderno.
- Cellnan ta e blokinan basiko di bida.
- Espesie nobo i apariensianan similar ta produkto di evolushon.
- Genenan ta e kosnan basiko di herensia.
- Un organismo ta kontrola su ambiente interno pa mantene su kondishon konstante.
- Origanismo ta konsumi i transforma energia.
Sub-disiplina di biologia ta rekonosé riba a basé di e escala ku organismonan ta studia anto e metodonan ku ta wordu usá pa studia nan: biochemistria ta examiná e chemestria di bida; biologia molekular ta studia e interakshonan kompleho di systemanan den molekulnan di biologia.


text:
India
India ofisialmente e Republika di India Bhārat Gaṇarājya ta un paisden e parti Oeste Sur di Asia. E ta e pais di siete mas grandi na mundu pa area geografiko, i e di dos mas poblá ku mas ku 1.2 bíon hende. E ta grens ku e Oceano Indiko na parti zuit, e Laman Arabe na parti zuit-west, e Bahia di Bengal na parti zuit-ost, anto e ta parti grensnan di tera ku Pakistan na parti west, China, Nepal i Bhutan na parti nort anto Burma i Bangladesh na parti ost. Den e Oceano Indiko, India ta banda di Sri Lanka i e Islanan Maldiva, tambe e islanan Andaman i Nicobar di India ta parti un grens maritimo ku Thailand i Indonesia.
Kontenido
Historia[editá | edit source]
E historia di India ta kuminsá ku e sivilisashon di e dál di indus, ku a floresé den e parti nort-óst di e subkontinente di india for di e anja 3300 pa 1700 prome ku kristu. E sivilisashon di edat di bròns edat aki a wordu sigui dor di un di heru den e perdiodo vediko, kuá a mira e subimentu di importansia di various reino importante.
E mapa politiko di india den tempu di middeleeuwen tabata un kantidat grandi di reinonan ku teritorionan semper kambiando. Den e siglonan 4 i 5 despues di kristu, e parti nort di India a wordu uní bou di e Dynastia di Gupta. Durante e periodo aki, konosi komo e "gouden eeuw" di india, kultura Hindu ando administrashon politiko a bira hopi avansá.
E religion islamiko a plama riba e subkontinente durante un periodo di 500 anja. Den e siglonan 10 i 11, e Turkonan anto e Afganonan a invadí India anto a establese sultanatonan na Delhi. Den e parti prome di siglo 16, desendientenan di Gengis Khan a drenta india via e parti nort anto a establese e dynastia di Mughal (Mogul), kual a dura 200 anja. For di e siglo 11 pa 15 e parti sur di India tabata dominá pa e dynastianan Hindú di Chola i Vijayanagar. Durante e tempu aki e dos systemanan di Hindu ku Islam a brua den otro anto a laga sierto marka kultural riba otro.
Na 1619 e Britanikonan a establese e prome uitpost na Surtat. Despues den e mesun siglo e Oost Indische Compagnie Britaniko a habri various departamentu di interkambio na Madras, Bombai, i Calcutta, kada un bou di protekshon di mandatonan nativo.
E britanikonan a expande nan influensia den e zonanan aki te ku, den e anjanan 1850, nan a kontrola mayoria di India, Pakistan i Bangladesh. Na 1857, un rebelion den e parti nort di India dirigi pa soldatnan di india ku a mutiná a kousa ku e Parlamentu Britaniko a transfera tur poder politiko for di e Kompania na e gobierno royal Britaniko. Asina e reino a kuminsa administra mayoria di India direktamente anto tabata kontrola e sobra ku tratadonan ku reinan lokal.
Den e parti lat di e siglo 19, e prome pasonan a wordu tuma pa autonomia di India ku e apuntashon di consuladonan di India pa advisá e gobernantenan Britaniko. Kuminsando na 1920, e lider di India Mohandas K. Gandhi a transformá e partido politiko di Congreso National di India den un movementu massivo ku a tene kampaño kontra mandato kolonial Britaniko. E partido a husa resistensia parlamentario i protesta no-violente pa yega na independensia.
Na 15 di Ougustus 1947, India a bira un dominion den e Commonwealth, ku Jawaharlal Nehru komo Prome Minister. Dessatisfakshon entre Hidnunan i Moslimnan a kousa ku Gran Bretania a parti e ex-kolonia na dos den Ost i West Pakistan, ku tabata tin un mayoria Islamiko, anto India, ku tabata tin un mayoria Hindu. India a bira un republika den e Commonwealth ora e la proklama su konstitushon na 26 di Yanuari 1950.
Despues di independesia e partido di Ghandi i Nehru a sigui manda India bou di influensia di Nehru mes i despues su yiu muhé i nietu, ku eksepshonan den anjanan 1970 i 80.
Geografia[editá | edit source]
India ta pertenese na e plato tektoniko di e subkontinente di India. E plato aki a kuminsa move 75 mion anja pasa den e direkshon di e plato di Eurasia. Ora e dos platonan aki a dal den otro, e fenomeno di Subdukshon a tuma lugá den kua e plato di India a baha abou di e plato di Eurasia. Esaki a krea e serunan di Himalaya na parti nort di e pais.
E kosta di india ta midi un 7,517 kilometro na largura, di kua 5,423 kilometro ta di India penisular anto 2,094 kilometres ta di e islanan ku ta pertenese na India. Segun e kartanan hydrografiko di marine di India e kosta ta konsisti di 43% playa di santu; 11% kosta di piedra kual ta inklui klip, i 46% di kostanan di lodo of moeras.
E ruinan mayor ku ta kore dor di India tur ta origina den e serunan di Himalaya ku ta inklui i Ganges i e Bramaputra. Tur dos di nan ta kaba den e Bahia di Bengal. India tin dos archipielago, e islanan di Lakshadweep ku ta un atol di koral banda di e kosta zuit-west di India, anto e islanan Andaman i Nicobar, na parti zuit-ost ku ta volkaniko di origen.
Politika[editá | edit source]
Kultura[editá | edit source]
Arte[editá | edit source]
Religion[editá | edit source]
Sosiedat[editá | edit source]
Referensianan[editá | edit source]
Linknan eksterno[editá | edit source]


text:
Tratamentu Kaso “Babel”
WILLEMSTAD (OM) -- Den un komunikado pa prensa fechá 22 di yanüari 2015 a informa ku Ministerio Públiko di Kòrsou a reservá 20 di mart 2015 pa inisia e tratamentu di kaso “Babel” den Korte.
USONA Ta Informá Federashon Otrobanda Tokante HNO
WILLEMSTAD -- Ku hopi interes direktiva di Federashon Otrobanda a presensiá e presentashon ku USONA tokante Hòspital Nobo Otrobanda a duna dia 26 di febrüari.
CIBC First Caribbean Walk For The Cure High Tea Ta Primintí Di Bira Un Evento Uniko I Ku Bo No Por Pèrdè
WILLEMSTAD -- CIBC FirstCaribbean Bank ta organisá riba Dia Internashonal di Hende Muhé, dia 8 di Mart un "High Tea" komo parti di su proyekto 2015 Walk for the Cure.
Cinemark Ta Habri Fin Di Mei Su Promé Teater Den Karibe Ku 6 Sala Den Sambil Curaçao
WILLEMSTAD -- Komo e kadena mas grandi di teater riba e kontinente Pan Amerikano, ku 495 teater ku huntu ta konta ku 5675 sala di sine rònt mundu (konforme e último datonan di desèmber 2014), na fin di mei awor Cinemark lo habri su teater super moderno den e sentro komersial nobo di Sambil Curaçao, ku lo ta e promé den su sorto den region di Karibe.
5 Aña FCW- Legal Ofresiendo Konseho I Sosten Huridiko Di Kalidat, Personal I Na Midi Na Nos Komunidat
WILLEMSTAD -- FCW-Legal ta kumpli 5 aña ofresiendo konseho i sosten hurídiko di kalidat, personal i na midi na nos komunidat.
WILLEMSTAD -- Minister di Desaroyo Ekonómiko, sr. Stanley Palm, ta informá ku entrante 1 di mart 2015, tarifa di bùs chikí i mediano ta baha.
Lei Pa Supervisá Kantornan Di Transakshon Di Plaka (Geldtransactiekantoren) A Keda Publiká
WILLEMSTAD (PAIS) -- Den un karta fecha 4 desèmber 2014, Alex Rosaria, a pidi minister Jardim pa publiká e lei di supervishon di kantornan di transakshon di plaka ku anteriormente a keda akordá den Staten.
WILLEMSTAD (CTB) -- For di algun dia kaba bishitantenan di Times Square, New York por atmirá nos isla riba un pantaya grandi por medio di diferente imágen promoshonal.
Desaroyo Di Sarampi Den Nos Regio I Su Prevenshon
WILLEMSTAD -- Aktualmente ta opservá brotenan di Sarampi na diferente pais den kontinente Amerikano.
Bonam, Ronde Klip, Sosiegu, Sun Valley, Sunset Hights, Rancho, Schelpwijk I Kirindongo Abou
WILLEMSTAD -- Ministerio di Salubridat, Medio Ambiente i Naturalesa (GMN) ta partisipá ku e proyekto di limpiesa di bario i kombatimentu di sangura ta den ehekushon i segun e skema di Sekshon di THZ- Vector Control & Surveillance di G&Gz (ántes GGD) lo ta di 3 pa 6 di mart den e barionan di Bonam, Ronde Klip, Sosiegu, Sun Valley, Sunset Heights, Rancho, Schelpwijk, Kirindongo Abou, parti links di Gosieweg (kuminsando na Commandeursweg bai pariba) i Bonamweg bai pariba.
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
Lithium
Lithium ta un Elemento kímiko ku ta un metal moli, kolo plata-blanku ku ta keda den e grupo kímiko di metalnan alkali. E ta representa dor di e symbolo Li anto e number atmiko 3. Bou di kondishonan normal e ta e metal mas light anto e elemento solido menos masivo. Manera tur metalnan alkali e ta hopi reaktivo anto kimabel. Pa e rason aki e ta normalmente warda den un zeta kímiko. Ora e wordu kortá, lithium ta mustra un luster metaliko, pero den kontakto ku airu muá e ta bira un kolo gris fadá, anto e orei, pretu. Pasobra e tin un reaktividat haltu, Lithium niunka no ta okuri normal den naturalesa, anto normal ta aparse komo parti di algu otro, mayoria biaha komponente ioniko. Lithium ta okuri den un par di metalnan pegmatiko, pero e tambe ta obtené for di brimonan i klei. Riba un escala industrial, lithium ta isloka elektronikamente for di un bruashon di lithium klorido anto potasium klorido.


text:
Orville y Wilbur Wright
Dia 25 di september 1903 Wilbur y Orville Wright a bai e pueblo chikito Kitty Hawk. Nan tabatin masha pura, paso nan tabata ke pa nan tabata prome hende ku por bula di berdad. Nan a traha un aparato ku yama "Flyer". E tabata masha pisa ku tur otro. Ku yudansa di e hendenan den bisindario nan tabata push'e riba e rail. Ma tabatin hopi kontratiempo. Despues di tantu fayo riba un djaweps mainta dia 17 di december 1903 a lanta for di e rail di lansamentu. Nan a bula 3 meter, te ora ku despues di a bula 30 meter fo'i e punta final di e rail di lansamento, el a baha tera. E mainta ey nan a bula tres biaha mas. Den e suseso aki tabatin testigo presente di e pueblo chikito Kitty Hawk y nan a manda un telegram pa nan tata. Oroplano tabata un ivento ku a keda eksisti y despues di e dos rumannan e evolucion ey a sigui masha lihe mes. Wilbur no a experenci'e, paso el a fayece na 1912. Su ruman a biba te 1948 y e si a experencia e evolacion grandi di aviashon.


text:
Joseph Kony
Joseph Kony (naci dia 18 di september 1964) ta lider di un grupo di guerilla y di Lord's Resistance Army (LRA), cu ta un grupo den un campaña violento pa establece un gobierno teocratico basa den e Dies Mandamentonan na Uganda. E LRA ta bisa cu e spiritonan a wordo manda pa comunica e mision directamente pa Kony. Dirigi pa Kony, LRA a gana un reputacion pa su accion contra e pueblo di varios pais, incluyendo Noord Uganda, Republica Democratico di Congo, Zuid Sudan y Sudan. E tawata secuestra y obliga un 66.000 mucha pa lucha pa nan y a obliga un cambiamento di luga interno mas di 2.000.000 persona desde su rebelion a cuminsa 1986. Den 2005, Kony a wordo acusa di crimen di guera pa International Criminal Courtna Den Haag, Hulanda, pero e caputra a wordo evadi.


text:
Papiamento (desambiguashon)
“Papiamento” ta ambiguo. E palabra ta nomber di idioma pero tambe nomber di un dialecto di e idioma ey. Por fabor selecta un articulo.
- Papiamento na Aruba : tocante e idioma di Aruba
- Ortografia di Papiamento : e regla y skirbimento di e idioma na Aruba
- Gramatica di Papiamento : e gramatica oficial na Aruba.
- Ortografia di papiamentu : tokante skirbimento di e idioma na Antia Hulandes.
- Papiamentu : artikulo general tocante e idioma (tur dialecto)
- Papiamento (linguistica): splicacion general di e origen di e lenga.


text:
Gobierno di Hulanda a cuminsa Promocion Grandi pa Aruba como Gateway
Agentschap NL di Minister di Relacionnan Exterior promoviendo Europe Meets Americas!
ORANJESTAD (AAN): Na luna di mei e conferencia internacional “Europe meets the Americas” ta tuma luga na Aruba. Expectativanan ta halto pa e conferencia aki na unda empresario y inversionistanan tanto local como internacional ta participa pa intercambia di pensamento cu otro y na mes momento cera acuerdonan valioso.
For di inicio di gobernacion di Gabinete Mike Eman e idea a keda lansa pa converti Aruba den un ‘gateway’ pa Europa, Latino America y vice versa. Un concepto cu mesora a cay den bon tera y a haya bon acogida cerca inversionistanan local, di Hulanda y Europa.
Un tremendo concepto cu ta bon pa Aruba y su hendenan. Un oportunidad cu mester wordo gara cu dos man. Gobierno di Hulanda a cuminsa promociona e conferencia aki. Riba e website di Asuntonan Economico di Exterior inversionista, empresario y otronan ta wordo encurasha pa participa na e conferencia di sumo importancia aki, na unda nan ta topa cu otro inversionista y empresario.
Di 5 pa 8 di mei binidero Aruba y Hulanda ta organisa e conferencia ‘Europe meets the Americas’. Esaki ta tuma luga na Aruba. E conferencia aki ta enfoca riba e oportunidadnan cu tin riba mercadonan den Latino America cu ta creciendo rapidamente y con gara e oportunidadnan aki.
E conferencia ta resultado di un protocol di cooperacion cu ta unico den Reino cu a wordo firma entre Aruba y Hulanda na 2011. Den su articulo promocional Ministerio di Asuntonan di Exterior ta skirbi. ‘Bo kier haci negoshi cu Latino-America y en particular cu negoshinan di Aruba, Brazil, Colombia, Costa Rica, Mexico, Panama y Venezuela?
Participa e ora den e mision economico pa Aruba dianan 5 te cu 8 di mei bou guia di Simon Smits, director-general di Asuntonan Economico di Exterior di Ministerio di Asuntonan di Exterior. Pa medio di e paisnan aki bo tin un potencial alcance di mas di 400 miyon di consumidor’.
E Conferencia EMA ta enfoca riba e siguiente sectornan:
• Tecnologia duradero (energia, mineria, agricultura, infrastructura, transporte)
• Logistica y infrastructura (deposito, distribucion, explotacion, waf, aeropuerto)
• Turismo (formacion)
• Servicio Financiero y sosten pa negoshinan
• Awa ( y construccion hidraulico)
• Retail
E mision aki ta ofrece un oportunidad unico pa for di un solo localidad dentro di Reino pone contactonan cu potencial partnernan di negoshi y consumidornan den Latino America y Aruba. Embahadornan di Reino y algun consul general di e region tambe ta participa na e Conferencia EMA. Pa diferente sector tin banda di participacion na EMA tambe un matchmaking individual riba programa.
Preparacion pa e conferencia ta canando bon cu un gran cantidad di participante cu a registra caba.


text:
Judaismo
Judaismo ta e "ta e religion, filosofia, anto manera di biba" di e hendenan Judio. Origenando den e Beibel Hebrew (tambe konosi komo e Tanakh) anto eksplorá den e tekstonan mas despues manera e Talmud, e ta konsidera dor di e Judiunan pa ta e ekspreshon di e relashon konvenshonal ku Dios tin ku e Yiunan di Israel. Segun Judaismo Rabiniko tradishonal, Dios a revela su leinan anto komandamentunan na Moses riba e seru di Sinai anto a formá e Torah skibí i oral. Esaki tabata historikamente kritika dor di e Karaitonan, un movementu ku a florese durante e periodo di middeleeuwen, anto ta retene un par di mil siguidonan awendia ta mantene ku solamente e Torah skibí a wordu revelá. Den tempunan moderno, movementunan liberal manera Judaismo Humanistiko por ta no-theistiko.


text:
Caso di hogamento na Eagle Beach
ORANJESTAD (AAN): Diahuebs Pa mas o menos 2:15′or di merdia, Polis a haya un yamada cu un persona a hoga na Eagle Beach. Patrouillenan ta bay na elugar i ta bin haya un curpa sin bida di un hende homber. E victima ta un turista Americano identifica como Richard Charles Corso, naci na Merca dia 27 di januari 1938 (72 anja), y ta hospedando na La Quinta.
Su señora y otro testigonan ta bisa polis cu e tabata landa ora cu dado momento el a haye den problema y a hoga prome cu nan por a yega na dje.
Slachtofferhulp a ser notifica y ta dunando sosten na e senjora di e victima.
Mientras tanto, Diahuebs anochi, Servicio Meteorologico a emiti un advertencia pa Laman Bruto na parti Pabao di Aruba.
Aunque cu desde anochi di december 16, 2010 e area di labadera cu un componente di west ta menguando, usuarionan di lama mester keda tene cautela na e costa west di Aruba. Ta proyecta cu durante mainta di december 17, lama lo bira normal atrobe.


text:
Tésis
Un tésis òf disertashon ta manera un buki skibi pa un promovendus ku ta trata un investigashon sientífiko riba un tópiko. E por konsistí di un konhunto di publikashon sientífiko. E promovendus ta hasi su mes investigashon kompletamente independiente. Despues di aprobashon di e promotor i tambe despues di a defendé e tésis, e promovendus ta haña e titulo di doctor.
Hasi un investigashon i pone e resultadonan den un tésis no ta algu fásil. Esaki por dura hopi aña, 4 aña òf mas. Pa skibi un tésis e persona konserní mester tin e titulo di doctorandus.


text:
Digicel ta invitá un i tur pa su tremendo Feria di Famia GRÁTIS
Ku hopi aktividat pa nos muchanan
Digicel ta invitá
un i tur pa su tremendo Feria di Famia GRÁTIS
KRALENDIJK, Boneiru – 25 di mei
2012: Djasabra
awor Digicel ta organisá un tremendo Feria di Famia GRÁTIS for di 10or di
mainta pa 1or di atardi na Restorant El Mundo ku hopi aktividat pa tur nos
muchanan.
Trese bo famia kompletu na e fabuloso Feria di Famia
aki unda Digicel lo tin un Bouncer, Kòntèst di Pintamentu, Pintamentu di Kara i
Panchito Club pa entretené esnan mas hóben.
"Esaki ta un oportunidat pa nos mayornan por
relahá i disfrutá di e ambiente, komo tambe chèk tur e ofertanan sin igual ku
Digicel ta ofresiendo ariba selularnan prepago, i hopi mas!" ehekutivo
di merkadeo di Digicel Boneiru, Christie Quarton ta invitá ku entusiasmo.
Alabes Digicel tambe lo hasi entrega di e premionan na e ganadornan
di e fabuloso kampaña di ‘Turn me On and Win’ na e okashon aki.
"Bin pasa un ratu ameno ku nos na El Mundo, nos ta
bai pasa hopi bon!" Christie Quarton a añadí.


text:
Montana
Montana (State of Montana) ta un di e sinkuenta (50) estadonan di e pais Estadonan Uni di Merka , i tin un populashon di 967,440. E kapital di Montana ta Helena. E parti wést di e estado ta kubri dòr di varios kadena montañosa ku ta duna e estado aki su nomber dirigi for di e nomber spaño pa sero montaña.
Montana tin varios nomber, mayoria di nan inofficial. Por ehempel "The Treasure State"(pap.estado di tesoro) anto "Big Sky Country,"(pap.:pais ku shelu grandi). Tambe e tin varios slogan inkluendo "Land of the Shining Mountains,"(pap.terra di serunan brillante) anto mas recien, "The Last Best Place."(e delaster luga mihó. E estado ta e di 4 mas grandi den superficio i e di 44 den poblashon. P'esei e tin e di 3 desidat mas chikitu na estadonan Uni. Su ekonomia ta basá primeramente riba kuido di bestia, plantashon di trigo, crudo anto karbón den oeste i palú, turismo anto eskevashon di piedra na parti wést. Millones di turista pa aña ta bishita e parkenan di glacier national park i [[Yellowstone national park. Ku ta trese hopi turismo na e estado.
Geografia[editá | edit source]
Ku un area di tera di 381,087 KM kuadrado, e estado ta e di 4 mas grandi den estadonan uni despues di Alaska,Teksas i California. E estado ta gréns na e pais di Canada na nort na parti oeste e ta gréns e estadonan di North dakota anto South Dakota, na parti suit Wyoming i parti suitwést ta keda e estado di Idaho
E topografia di e estado ta hopi defersika, e ta di splits den 3 region, parti west i parti oeste. Montana ta konose pa su seronan den e region west ku ta pertenesé na e kadena montañosa di Rocky Mountians. Ongeveer 60% di e estado ta plat. Billings ta e stat mas grandi di Montana.
Flora[editá | edit source]
Vegetasion di e estado ta inklui varios mata konifra. Mondi ta kubri ongeveer 25% di e estado su superficie
Billings ta e stat mas grandi di Montana.


text:
NV Elmar ta bay contribui den e ‘living lab’ cu smartmeters
Director Robert Henriquez
ORANJESTAD (AAN): Director
di NV Elmar , Robert Henriquez ta
un di personanan cu ta forma
parti di e grupo di stakeholder cu
a participa na e prome symposio
di TNO Caribe siman cu a pasa.
Sr.Henriquez a califica e proyecto
‘living lab’ di TNO Caribe uno
masha interesante pa tanto Aruba
en general como pa NV Elmar
en particular.
“Participacion di NV Elmar hunto
cu TNO den e proyecto ‘living lab’ ta
regarda e parti electrico na unda
casnan den un bario ta worde
transforma di tal forma cu nan
ta bay draai completamente riba
energia sostenibel”.
Henriquez a bisa cu hunto cu FCCA mester defini ainda cua bario ta scoge pa e proyecto aki. E contribucion di NV Elmar ta evalua con pa haci uso di e tecnologia di ‘smartmeters’ pa asina e bario riba su mes ta keda sostenibel. “Mi a haya e prome symposio aki uno hopi informativo.
Nos a comparti ideanan cu otro pa loke ta proyectonan cu tin riba mesa caba y con sigui desaroya nan. Nos tambe a pone riba mesa kico tur nos di NV Elmar ta haciendo y unda e prioridad mester ta. door cu a envolvi asina hopi instancia nan tur ta na altura kico tur ta tumando lugar y con por yuda otro. E sesion di awe ta un comienso di algo cu pa basta tempo caba instancianan tabata pidi p’e”.
Smartmeters por lo general ta metronan electrico cu ta graba e consumo di coriente. Esaki ta pa monitor e uso diario y tin como meta tambe pa regula e uso di coriente.
Director Henriquez a bisa cu ainda falta dos instancia importante pa enforsa e grupo di stakeholder cu sin duda den un siguientre sesion ta join e team cu actualmente ta consisti di entre otro FCCA, WEB Aruba NV, Setar NV, NV Elmar, TNO Caribe y miembronan di Infra-Team. “E ta un bon comienso pa traha miho cu otro”.


text:
DIGICEL BONEIRU TA DESPEDI I YAMA BONBINI NA 2 EMPLEADO EHEMPLAR
DIGICEL
BONEIRU TA DESPEDI I YAMA BONBINI NA 2 EMPLEADO EHEMPLAR
KRALENDIJK, Boneiru – 14 di yüni 2012: E famia di Digicel Boneiru, ku dia pa dia ta kresiendo
tantu den usuario komo empleado, ta kontentu i tambe un poko tristu ku nan tin ku
despedí di un ekselente kolega, pero alabes yama un otro bonbiní. Esaki ta
nifiká ku Digicel Boneiru lo konosé un empleado nobo, ku ta kla pa enfrentá tur
e retonan komo tambe e éksitonan di nan.
E ehekutivo di merkadeo, Christie Quarton lo inisiá un
transishon nobo – kontinuá su estudio di master den eksterior. Christie Quarton
no por bai sin ekspresá su sentimentunan di gratitut: “E tabata un honor i
privilegio pa mi pa sirbi e komunidat di Boneiru i demostrá kiko tur nos tin
aden. Mi ta gradisí tur hende ku mi a traha kuné, ku a yudami i kolaborá ku mi
durante mi trayektoria na Digicel Boneiru. E tabata un periodo for di lokual mi
a siña masha hopi mes, i di kual mi lo
keda ku bunita rekuerdonan i e spiritu kaluroso di nos Bonerianonan.
Manera semper mi a bisa: Chikitu pero
Potente”. No permití niun hende pone nos un banda, paso nos ta chikitu. Nos ta
un tesoro i ningun kaminda na mundu NO tin niun lugá manera Boneiru. E ta úniko
i nos tin ku balor’é. Un danki enorme na Digicel pa duna mi e oportunidat i e
staf ku m’a siña konosé durante e tempu ku m’a pasa akinan. Nos speransa ta pa mantené
nos konekshon ku e hendenan di Boneiru. I na e hendenan ku ta karga e marka di
Digicel na haltu. Danki pa boso konfiansa.”
Irvinia Daantje, ku tabata e ehekutivo di relashonnan
públiko di Digicel Kòrsou i Boneiru, lo asumí e puesto aki. P’e tambe esaki lo
ta un desafio nobo, ya ku promé e tabata biaha bai Boneiru pa ehekutá algun
trabou, pero awor e lo establesé einan pa un periodo indefiní. “Komo un ehekutivo
di relashonnan públiko, mi a biaha hopi bes bai Bonaire pa diferente kampaña. Mi
ta entusiasmá pa sigui desaroyá nos merkado
di Digicel den e komunidat di Boneiru. Tin hopi kambio ta tumando lugá na e
momentunan aki na Digicel i mi ta ansioso pa e promoshonnan ku ta na kaminda,
mas ku klaro kada bes mas grandi i mihó ainda. Sin lubidá riba e tremendo ofertanan
i eventonan pa e komunidat” Irvinia a ekspresá ku un sonrisa riba su kara.
Den nòmber di henter Digicel Boneiru, nan ta yama bonbiní na Irvinia
Daantje i ta sigur ku huntu lo sigui ku hopi proyekto grandi i úniko i tambe ta
gradisí Christie pa su tremendo dedikashon i trabou ku el a hasi durante e
periodo ku el a traha ku nan i ta dese’é tur klase di éksito den su estudio i
spera di wak e pronto na Boneiru.


text:
Beatrix di Hulanda
Beatrix Wilhelmina Armgard (Baarn, 31 di januari 1938) ta Prinses van Oranje-Nassau y Prinses van Lippe-Biesterfeld, for di 30 di april 1980 ta goberna Reino Hulandes.
Nacimento y batisamento[editá | edit source]
Den juni 1937 Reina Juliana a haci un palabra di danki na pueblo di Amsterdam su prome embraso publico: Nooit had iets mij kunnen weerhouden alle delen van het programma mee te maken, waren het niet op zich verheugende gezondheidsredenen geweest, die u zeker wilt verstaan en billijken. Tur hende tawata masha encanta cu e noticia, e famia real tawata consisti riba e momentonan ey Reina Wilhelmina, Princes Juliana y su casa Prins Bernhard. E embraso no tawatin complicacion. Fin di november 1937 papa Bernhard a bots cu Diemen cu un velocidad halto riba caminda di santo. El a wordo hiba hospital, unda Juliana tambe a bay. Na e tempo ey e caso tawata mustra serio (e.o. un fractura di cabes y un conmocion di cerebro), pero den tempo cortico despues di Aña Nobo ya nan tawata na cas, Paleis Soestdijk.
Riba 31 di januari 1938 Beatrix a nace riba Paleis Soestdijk como un di e yiu mayo di Princes Juliana y Prins Bernhard. Via boletin oficial a wordo informa cu nan yiu a nace riba dialuna mainta 9.47 (ora). E noticia a plama masha lihe via radio. E siguiente dia na Paleis Soestdijk a registra e nacimento door di e tata den presencia di minister-president Colijn.
La Reina tabata kasa ku Principe Claus (1926)


text:
Archivo di May, 2012
Bin cu prueba den 3 dia!
ORANJESTAD (AAN): Lider di e partido geel, Evelyn Wever-Croes durante nan conferencia di prensa semanal tambe a reacciona riba e expresionnan y acusacionnan cu Mike Eman a lansa den su direccion.
Mike Eman a cuestiona si Evelyn Wever-Croes ta honesto den su preocupacion cu caya grandi. Mike Eman ta duda esey pasobra den e gobernacion anterior Evelyn Wever-Croes, cu por cierto no tabata den e gobernacion ey mes, no a preocupa pa centro di ciudad.
ORANJESTAD (AAN): Desde diadomingo pa alrededor di 3’or di atardi a wak Ernest Petronia mihor conoci como “Tico” pa ultimo biaha den vecindario di Wabistraat bisti camisa di dokki colorido.
Su bisiña a wak Tico cana bay direccion Ponton of direccion Playa./Santa Helena of Ponton.
Andin Bikker, Democracia Real:
ORANJESTAD (AAN): Prome cu Partido Democracia Real (PDR) a logra drenta Parlamento su lider mr. Andin Bikker tabata boga pa introduccion di meternan prepago: e meternan aki ta yuda e consumidor maneha su presupuesto di coriente y evita cu e ta worde sorpresa cu cobransanan cu e no por paga.
Una bes den Parlamento Andin Bikker a presenta na aña 2010 un pre-concepto di ley pa yuda Pueblo maneha su gastonan di coriente (“Landsverordening beheersing kosten energie”).
MEP ta puntra: Berdad linear park a fracasa?
ORANJESTAD (AAN): Lider di Partido MEP, Sra. Evelyn Wever a declara ayera durante e conferencia di prensa di partido MEP cu por nota masha poco actividad na Linear Park ultimo dianan.
Rumornan persistente ta bisa cu e desaroyador a baha na awa. Ya caba e tabata tin problema pa paga debenan, y te hasta a pone beslag riba e proyecto.
Ta pronostica 9 pa 15 tormenta y entre 4 pa 8 por bira horcan
ORANJESTAD (AAN): Temporada di Orcan ta cuminsa juni 1 2012 y ta termina november 30 2012. Pa e motibo aki ta suplica publico di Aruba en general pa pone hopi atention na tur informacion cu ta sali for di Departamento Meteorologico Aruba (DMA).
Departamento Meteorologico Aruba (DMA) ta e instancia oficial di Gobierno di Aruba pa emiti boletinnan di advertencia pa actividadnan meteorologico y geofisico, cu ta inclui ciclonan tropical y tsunami.
Parlamentario mr. Xiomara Ruiz-Maduro (Fraccion MEP):
ORANJESTAD (AAN): Durante conferencia di prensa di partido MEP parlamentario di fraccion di MEP, Xiomara Ruiz Maduro, na november 2010 Gobierno di Aruba a otorga e proyecto di construccion di e promer fase di e Linear Park na un contratista extranhero pa mitar di e prijs cu a ser stipula pa DOW.
Hopi ta esnan cu for di e momento ey tabata tin nan dudanan si e proyecto aki lo por worde ehecuta na un manera drechi y di e calidad cu nos ta custumbra cune aki na Aruba.
Parlamentario Arondino Croes:
ORANJESTAD (AAN): Segun Parlamentario Arondino Croes si nos analisa e situacion den caya grandi nos por constata cu gobierno no por maneha e situacion.
Prome Ministro a scucha e comerciantenan pero tur cos ta keda na scucha, e manera di actua aki ya nos por a mire den dialogo social, ta scucha y no ta actua, solamente ora mester di gremionan pa medida ta pidi sosten.
ORANJESTAD (AAN): Desde 1 di november 2011 un projectgroep instala pa Ministerio di Salubridad Publico y Deporte ta trahando riba e preparacion di un Instituto cu ta bay promove un bida saludabel y activo na Aruba.
E projectgroep a reuni semanalmente cu coleganan di Directie Volksgezondheid pa duna forma na e seccion di “Salud” di IBiSA y un bes pa luna cu conseheronan, Departamento di Recurso Humano y sindicatonan.
E topiconan cu a worde trata den e diferente reunionnan ta (*) Asuntonan di personal. (*) Promocion di IBiSA. (*) Infrastructura.
Presidente di SPA Guilfred Besaril:
ORANJESTAD (AAN) – Matutino DIARIO a entrevista Presidente di Sindicato di Polis “SPA”, tocante nan encuentro cu Alto Comisario, relaciona cu cierto preocupacion cu tin bao di e miembronan di KPA.
Guilfred Besaril a comenta cu tur hende sa cu KPA ta bayendo den un sistema di organizacion completamente diferente na con nan a funciona den pasado y door di esaki tin aspectonan cu no ta hopi cla pa su coleganan ni pa e “stakeholders” eyfo.
Pero SPA ta kere cu si duna Alto Comisario e oportunidad pa pone tur cos na orden, no ta bay tarda mucho pa nan mira un diferencia. El a menciona cu den pasado e comunidad tabata custumbra di haya servicio di e mesun polis cu tabata atende e caso.
ORANJESTAD (AAN): “Mike Eman, Nederlandse hoop in het westen, inmiddels een mislukking. Financiele catastrofe, stagnerende economie, toenemende armoede”.
Mike Eman e ehemplo di Hulanda pa e Caraibische Nederlanden. Waar ging het mis? Unda a bay malo? Esaki ta e pregunta den cirquito politico na Hulanda y tambe den pueblo na Aruba.
Lider di MEP, Evelyn Wever-Croes
ORANJESTAD (AAN): Den conferencia di prensa di MEP, lider di e partido geel a elabora riba e proyecto di Urirama.
“Siman pasa nos a worde informa cu Vader Piet a cambia su plan, riba petición di Prome Minister. A dicidi di hala e molina mas cerca di e Kapel di Alto Vista 150 meter mas leew. Di un banda ta un gesto noble pa tene cuenta cu esnan cu no kier a mira e molina asina cerca di e Kapel, pero di otro banda no por ta asina cu sr. Hutting ta kere cu nos ta contento awor cu a hale pone den cura di otro hende, pasobra asina nos hendenan no ta. Nos ta tene cuenta cu nos prohimo!
ORANJESTAD (AAN): Un aspecto cu ainda no a haya claridad ta si tabata tin un destaho publico pa cu proyecto di Urirama.
E gobierno aki a haci e fenomeno di destaho publico algo den
extincion, y si nos no actua lihe contra e mal gobernacion aki, e
fenomeno di destaho publico lo ban den extincion, manera dinosauro.
Ley ta stipula cu pa tur proyecto riba 100 mil Florin, gobierno MESTER
haci un destaho publico. Solamente si ta trata di algo cu bo no por
haya na mas caminda, e ora bo mag di haci un destaho riba invitacion.
Esey ta nos ley di contabilidad, y gobierno di AVP mester stop di
trapa e ley aki, djis pa privilegia cierto hendenan.
Un studiante di VWO ta bandona Aruba pa bay drenta UWC Atlantic College na Wales
ORANJESTAD (AAN): Un noticia sumamente alentador a drenta for di Europa! E hoben Zooey van Nie, di 16 aña di edad y kende ta studiando VWO-4 na Colegio Arubano, a worde escogi door di e comision Hulandes di seleccion, di United World College (UWC), hunto cu 22 studiante Hulandes mas, pa atende e prestigioso UWC Atlantic College na Wales, Gran Bretaña.
Hopi interes pa e gurunan di mercadeo
ORANJESTAD (AAN): Diamars 22 di juni, Fun Miles a organiza e promer edicion di Fun Conference den Renaissance Curaçao Resort & Casino. Durante di e evento aki expertonan internacional a duna presentacion tocante con pa mantene relacion cu clientenan y mercadeo inovativo.
Fun Miles mes a habri buki tocante su plannan pa futuro. E asistencia tabata estupendo y e reaccionnan positivo. E sala Atrium di Renaissance Resort & Casino tabata yena cu personanan for di e top di mundo empresarial, cu despues durante di e parti social a tene combersacionnan anima tocante di e presentacionnan. ‘Inspirativo’ tabata e reaccion cu mas por a scucha. Tur hende por ta sigur cu lo tin mas edicion di Fun Conference.
Catalog 2013 full traha na Aruba
ORANJESTAD (AAN): Durante un agasaho special teni na Fusion Piano Bar na Alhambra Bazar, un spotlight nobo di moda a cuminza briya na Aruba
E mundialmente famoso diseñador Canades, Reyhan Sofraci a worde honra cu un cocktail party, hunto cu su crew y modelonan cu a escoge Aruba, pa ta forma parti di nan campaña global di 2013 pa crea un Catalog.


text:
Rijbewijskeuring (permiso cu ta resorta bao di e Landsverordening Personenvervoer (AB 1995, no. GT 23)
Entrante prome di maart 2011 tur examen medico lo wordo ehecuta door di dokternan di Sociale Verzekeringsbank (SVb). Pa por ricibi e keuring na SVb por acudi di dialuna pa diabierna despues di 9:00 AM na departamento di Administracion Medico, situa na oficina principal, Caya Punta brabo 19, Eagle. Eynan lo ricibi un factura (Afl. 100,-) cual mester wordo paga na Departamento di Finansas na mesun oficina di SVb, riba e di dos piso. Cu e factura paga despues ta pasa Administracion medico atrobe y eynan lo ricibi informacion pa locual ta trata e cita pa e keuring mes.
Esnan cu ta malo y kier apunta un hulpchauffeur tambe lo mester pasa SVb pa ricibi un saminacion medico pa determina si en berdad e ta incapacita pa traha y pa cuanto tempo. Un hulpchauffeur tambe mester ricibi un keuring manera menciona ariba.
Pa mas informacion tuma contacto cu SVb na 527 27 40.


text:
Your Vision 2009 cu Otmar Oduber un exito total ayera anochi
ORANJESTAD(AAN)— Ayera nochi a tuma lugar e promer programa livestream Your Vision 2009 cu a resulta di ta un exito total.
E cantidad di hendenan cu tabata sigui e programa aki on line y via Canal 90 como Real FM tabata masha grandi mes, caminda online solamente por papia di un audiencia di riba 600 persona.
Otmar Oduber a bira e politico elegi pa e tema dinamico y hoben tras di Your Vision 2009 y no a keda duda algun cu nan eleccion tabata uno di elogia mirando e dinamismo cu e politico di AVP a mustra ora di contesta e cantidad di preguntanan cu tabta drenta for di pueblo tanto via e chatroom di yourvision2009.com como tambe via e sistema di sms. Tabatin preguntanan hopi pica y hasta personal cu a wordo contesta cu hopi dinamismo dor di Otmar Oduber.
E siguiente programa lo tuma lugar otro siman diaranson pa 8’or di anochi. Tur hende ta keda invita pa sigui e programa aki via www. yourvision 2009. com caminda cu e topico principal lo ta adictonan problematico comunmente conoci como chollers. No perde!


text:
Archivo di June, 2009
ORANJESTAD (AAN): Na e school nobo na Kudawecha tin alarma e momentonan aki pa casonan di Swine Flu. Segun informacion cu DIARIO tin ta bisa cu un studiante a keda confirma cu Swine Flu. El a pega esaki door di su omo cu tambe tabata confirma.
Tin hende cu ta haci wega y no ta tuma e asunto aki na serio. E caso aki mes ta uno. E omo a pega su sobrino. E omo pa colmo tabata hopi arogante y ora cu e tabata malo el a presenta na e centro di diagnostico unda a constata cu e tin keintura. Esnan di Salubridad Publico a muste riba e peliger mirando cu tabata duna indicacion hopi cla cu e ta malo.
Un caso cu ta surgi awor cu bukinan ta habriendo ta un fianza externo cu Gabinete Oduber a haci na 2004 caminda a konkel cu e structura pa lague pasa como un fianza lokal evita cu mester a haya aprobacion di Conseho di reino.
Rond di 2004 Conseho di Minister di Reino a cuminsa alarma cu e forma con Gabinete Oduber tabata duplicando debe di pais Aruba y a cuminsa scrutina finazanan externo di Aruba. Na e momento ey Gabinete Oduber y Minister Nilo Swaen y Promer Minister Nel Oduber a dicidi di bai orcestra un formula pa sigui fia placa den un forma cu no mester haya autorisacion di Conseho di Reino maske Statuut ta stipula esaki.
ORANJESTAD (AAN): Net prome cu eleccion na September proximo, Gobierno ta haciendo todo por todo pa pasa un ley den Parlamento den cual ta cambia e forma cu ta duna permiso pa opera casinonan, etc.
Ya algun luna pasa caba tabatin un persona liga na e Gobierno aki cu tabata cana cu un carta den su man indicando cu e lo haya un permiso pa opera casino. Esaki contra tur ley, pasobra manera tur hende sa, pa haya permiso pa un casino e mester ta mara na un hotel cu tin mas cu cierto cantidad di cambernan. Esaki ta pa sigura cu ta habri casino solamente den hotelnan grandi y cu tin suficiente camber pa por mercadea e casino den dje.
ORANJESTAD (AAN): Bigamia ta un acto castigable, cu ta referi ora un persona ta drenta den mas cu un enlace matrimonial, ademas di uno cu ta reconoci legalmente. Hopi pais tin ley cu ta prohibi bigamia, considerando esaki como un crimen.
Ley Hulandes tambe ta cay pisa riba Bigamia, unda un persona cu comete e acto aki, y casa cu dos persona pareu, ta core riesgo di haya un castigo di prison te cu 6 aña! Tin indicacion fuerte awor, cu na Aruba tin un persona local kende ta cometiendo bigamia.
ORANJESTAD (AAN): Awor cu tin un situacion mundial di pandemia pa loke ta “Swine Flu”, cualkier persona cu ta sospechoso di tin e virus aki mester por worde bon controla. Ta asina cu a ser confirma cu tin un grupo di atleta arubiano wardando resultado di nan test, ya cu nan a bay Trinidad & Tobago pa un practica di deporte y tin e posibilidad cu ayanan nan lo por a keda contamina cu e virus AH1N1.
ORANJESTAD (AAN): Douane seccion di Aeropuerto a haya dos scanmachine nobo. E scan machinenan aki ta worde usa pa scan e maletanan di e pasaheronan cu ta yega for di exterior y muy imparticular e maletanan cu ta yega cu e vuelonan cu ta “high risk”.
Tur e douaneronan cu ta laborando na Aeropuerto a haya un training pa’sina haya conocemento di e funcionamento di e machinenan nobo aki, mas tanto riba kico nan tin cu tene cuenta cu’ne ora di scan.
ORANJESTAD(AAN): Diabierna ainda DIARIO a asisti un conferencia di prensa unda famia a cuminsa haci preparacion pa un radio telethon pa haya fondo pa por sigui paga tratamento di Elio Lopez. Elio Lopez ta e persona cu mas peso na Aruba.
Mirando cierto complicacion a pone cu el a bay purba busca su salud na Colombia. Elio Lopez a haci operacion di stoma cual a bay hopi bon. Asina mes Elio a haya algun complicacion cual motibo el a bay den coma.
ORANJESTAD (AAN): Ayeramainta na Wilhelmina Park e comunidad Portugues radica na Aruba a tene un ceremonia di ponemento di krans pa asina celebra nan dia nacional.
A conmemora 42 aña di e celebracion aki y pa cu esaki tabata tin presencia di Prome Minister Nel Oduber, Parlamentarionan y invitadonan special.
E celebracion lo continua Diasabra awor na Club Portugues ubica na Primavera.
ORANJESTAD(AAN): Diamars anochi polis y Recherche di San Nicolas a pone man riba e conocido di husticia, M. Pieters naci na April 1960 y conoci como Cayman.
E homber aki den oranan di atardi a hinca un Taxista y tur esaki pa motibo di asunto di huur y coriente cu a worde corta. Polis primeramente a ser manda cu urgencia na e adres na Pos Chikito cerca di un restaurant. Ora cu polis a yega nan a topa cu un persona den veranda di cas cu corta na man y tambe na pia.
ORANJESTAD(AAN): — For di Hulanda e noticia a drenta cu e candidato Arubiano riba lista di CDA a logra un total di 18 mil voto pa e eleccion di Parlamento Europeo. Esaki ta nifica cu na Hulanda Mito Croes a haya 4 mil voto cu ta algo hopi alentador. Den cada gemeente na Hulanda Mito Croes a haya voto, mientras cu e ta un candidato nobo. Pesey mes un pabien grandi na mr dr.Mito Croes, kende a logra esaki.
Durante conferencia di prensa di partido AVP lider di partido a manda un pabien grandi y di curazon na tur esnan cu a traha duro pa e campaña di Mito Croes. E pueblo di Aruba a sa di respalda nan yiu di tera.
ORANJESTAD (AAN): E forma cu a bende cierto tereno of casnan den Colony na Sero Colorado tabata bisto cu esaki lo worde cuestiona totalmente. Hendenan cu nunca a bin biba den Colony tabata haya cas pa cumpra.
Den cierto caso te hasta cumpra cas y terenonan na prijs regala. Ainda por corda con un ex parlamentario mes tabata tin e suerte ey unda prácticamente regala el a haya tereno. Parce cu awor landsrecherche lo a cuminsa cu un investigación y aki tambe e minister lo ta spanta.
ORANJESTAD(AAN):—E dos botonan di Aruba “Glamar” y “Maina” keto bai ta den man di autoridad Venezolano. Mientrastanto e cuater sospechosonan tambe ta tras di trali.
Autoridad venezolano a capta tres boto. Un di nan a logra huy cu velocidad halto pero e otro dosnan di Aruba si no tabata tin mesun suerte. A listra e boto pa droga pero no a haya droga.
E boto Glamar tabata tin e hombernan Andre Ramirez di nacionalidad Hulandes di 20 aña obrero na Aruba biba den Noord mientras e otro ta Sygmar Richard Clemencia di 35 aña trahando como arkitecto y biba den Tarabana den Appelsinastraat.
ORANJESTAD (AAN): E fiebre di campaña pa eleccion di Parlamento Europeo tabata hopi grandi na Aruba. Henter dia por a tende hopi comentario rond di e eleccion.
VNO durante un bishita cu DIARIO a haci diahuebs atardi a laga sa cu diabierna mainta nan lo duna resultado di e eleccion. Esey a cambia pasobra mesun diahuebs anochi nan a yama un conferencia di prensa.
Presente tabata tey Gerrit Bodde cu ta e persona na cabez di e stemburo na Aruba y banda di dje Rob Vermaas director interino di VNO tabata compañe.
ORANJESTAD(AAN): Un reunion cu pa hopi tempo tabata haci falta a tuma lugar diaranzon atardi na centro medico na San Nicolas. E trahadornan di ambulance pa algun tempo tabata tin diferente keho y cada biaha e tension tabata bira mas grandi.
Awor e problemanan aki ta wardando riba un solucion. Un solucion cu mester tuma lugar den un lapso di dos luna di tempo. E trabao di e personal riba ambulance ta uno cu ta rekeri hopi atencion y trankilidad mental y trankilidad laboral.
ORANJESTAD (AAN): Na Aruba ta increible cu tin hende ta purba promove esclavitud moderno. Diamars atardi empleadonan di Warda nos Costa, esnan di Departamento di Labor y DIMAS a presenta na Plam Beach unda doñonan di Kong Fui ta trahando un mega edificio.
Pa hopi tempo a tende cu ta puro chines tin trahando eynan. Te hasta tin un local cu tabata traha riba e crane cu a ser kita for di trabao y a bay corte parce y a gana su caso tambe pero te awe e chines no a page su placa.
Loke cu DIARIO a mira ayera no ta forma di biba pa un ser humano. Esnan cu ta hefe na Departamento di Labor parce a firma pa e chinesnan aki bin traha na Aruba.


text:
2011
2011 ta un aña komun ku a kuminsa riba un djasabra riba e kalender Gregoriano. E ta a aña aktual anto e di 11 aña den e siglo 21.
A sosode[editá | edit source]
Yanüari
- 9 di Yanüari - Sudan Sur ta tene un referendum pa bira independiente.
- 14 Yanüari - Protestanan na Tunisia ta kousa ku presidente Ben Ali ta baha.
Febrüari
- 11 di Febrüari - Presidente di Egypto Hosni Mubarak ta resigna despues di protestanan den su pais. Kontrol di Egypto ta keda na e militarnan te ora tene un elekshon nobo.
Mart
- 11 di Mart - Un terremoto di 9.1 riba eskalo richter ta dal Japon, e terremoto i tsunami ku e la kousa ta mata aproksimadamente 15.000 hende.
- 17 di Mart - Nashonan Uni ta vota pa krea un zona liber di buelo ariba di Libia
- 19 di Mart - Intervenshon militar ta kuminsa na Libia, Avionan di guera franses ta hasi buelo riba e pais.
Aprel
- 19 di Aprel - 2 bíon hende ront mundu ta wak e boda di Principe William, Duke di Cambridge anto Catherine Middleton na Westminster Abbey na London
Mei
- 1 di Mei - Presidente di merka Barrack Obama ta anunsia morto di Osama bin Laden, e fundadó i lider di Al-Quaeda.
Yüni
Yüli
- 9 di Yüli - Sur Sudan ta bira independiente.
- 21 di Yüli - E shuttel di espacio Atlantis ta baha bek na tera despues di a kumli su delaster buelo.
- 22 di Yüli - Por lo menos 76 hende ta muri na e atakenan terrorista na Norwega despues di e bombardamentu na Regjeringskvartalet na Oslo i e tiramentu den e kampamentu na e isla di Utøya.
Ougùstùs
Sèptèmber
Oktober
Novèmber
Desèmber
A nase[editá | edit source]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Oktober
Novèmber
Desèmber
A Fayese[editá | edit source]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Oktober
Novèmber
Desèmber


text:
Digicel a pone un dushi ambiente durante Fiesta Latina na City Cafe
Digicel a pone un dushi ambiente durante Fiesta Latina na City Cafe
KRALENDIJK, Boneiru – 11 di mei 2012: Un manera pa selebrá i trese ambiente entre kliente i
e kompania dinámiko di Digicel ta dor di pone un evento festivo, unda ku un i
tur por selebrá huntu. Esei mes ta loke e radio stashon, Alpha FM, a hasi,
organisando un tremendo Fiesta Latino na City Café djabièrnè, 4 di mei. E
ambiente tabata úniko i diferente radio oyentenan ku a pasa na City Cafe a haña
e chèns di gana diferente premio fabuloso, inkluyendo e premionan di Digicel.


text:
Tokante nos
Stichting Thuiszorg Banda Bou ta konsentrá riba ofresé servisionan di kuido na kas pa e distrito di Band' Abou. Ademas di e formanan usual di kuido na kas i kuido den bario (ku eksepshon di kuido posnatal), ta brinda kuido speshalisá na pashèntnan diabétiko, kuido terminal i kuido na pashèntnan onkológiko.
Stichting Thuiszorg Banda Bou concentreert zich op het bieden van thuiszorg in de wijkregio van Band' Abou. Naast de gangbare vormen van thuiszorg en wijkverpleging (met uitzondering van kraamzorg) wordt gespecialiseerde zorg geboden aan bijvoorbeeld patiënten met diabetes, terminale zorg en verpleging en verzorging aan oncologiepatiënten.
Nos servisionan
Kuido na Kas TZBB ta brinda servisio di zùster na kas di e pashènt, pa yuda ku kuido di enfèrmedat of ora e ta den nesesidat di yudansa di kuido speshalisá. Yudansa ta inkluì entre otro, kuido físiko, inyèkshon, kuido di herida, kòntròl di preshon, duna splikashon tokante malesa i tambe tokante nutrishon.
Kuido Speshalisá TZBB ta brinda servisionan speshal.
Transporte TZBB ta disponé di so propio parke mòbil pa brinda servisio di transporte na pashèntnan ku tin deshabilidat, ta imbálido of ta den un estado fìsiko instabil. Bus por transporta pashèntnan pa sentro médiko, Poli, Dòkter di kas, Speshalista, Dentista, Fysiotherapie, etc. etc.
Team di Maneho
Thuiszorg Banda Bou ta un organisashon dinámiko ku ta husa metodonan moderno bou di maneho di e siguiente personanan.
Astrid M. Gregorio, MScN | Directrice
For di 1997 Sra. Gregorio ta na kabes di Thuiszorg Banda Bou i a pone e organisashon krese, utilisándo métodonan moderno i inovativo den kuido i atministrashon.
Jesmien R. Jamanica | Hoofd Financiën
nn
.
.
Kontakto
Telefòn
Telefòn:    +599 (9) 864-8077
Telefòn:    +599 (9) 864-8387
Zùster na warda:    +599 (9) 560-1760
Fax:          +599 (9) 864-9335
Informashon:    info@tzbb.org
Maneho:       directie@tzbb.org
Adrès
Siberie kavel 10-11
Tera Kora Plaza
Tera Kora
CURAÇAO, D.W.I.


text:
E aumento di turismo
Nada ta sosode pa casualidad, o pasobra algun figura mitico a dicidi di hinca man pa yuda. Tur cos tin un motibo su tras, y e aumento cu nos a experiencia y ta experienciando den turismo ta e resultado di un labor bon haci di parti di e expertonan cu nos tin ta labora den e ramo. Principalmente e ta debi na e bon conducta y ehemplo di e Ministro di Turismo, Otmar Oduber, cu ta ganando mas y mas simpatia tur caminda pa e tremendo labor cu e ta desplegando na cabez di e departamento cu ta fundamental pa e stabilidad di nos isla.
Cu e apoyo di Mike de Meza, Ministro di Financien, Pueblo por ta sigur cu turismo lo sigui crece y cu e lo mantene su posicion riba e escala di progreso cu poco otro isla den Caribe ta experienciando. Di mes nos tin un competencia feroz di parti di un cantidad di otro isla y nacion cu ta depende, mescos cu nos, di e desaroyo di nan turismo, cu a para bira den e epoca moderno aki un pilar economico indispensable.
E mercadonan for di unda mester recluta e turistanan ta casi mescos pa tur isla di Caribe, y aunke algun ta depende mas di Europa o otro continente o parti di continente cu nos, tog nan ta keda competidornan importante pa e cantidad realistico disponible. Nos ta depende hopi di Merca, mescos cu otro islanan, y ta ey e labor mas intenso a tuma lugar y ta tumando lugar pa atrae lo maximo posible cu campañanan efectivo di mercadeo.
No ta un sorpresa di mira cada dia dos o mas barco crucero den nos puerto, loke ta indicativo di e popularidad di Aruba como destino turistico. Nos beachan ta di e mihornan na mundo, o por lo menos ta den condicionnan igual cu e mihornan, pasobra no ta prome biaha cu e ta ser resalta den e revistanan specializa di e ramo. Nos hendenan a keda cu e actitud hospitalario cu un carta di presentacion hopi agradable pa kendenan ta bishita nos isla pa prome biaha, o ta bin den viahenan di repeticion. Lo cierto ta cu ta bon so nan ta papia di nos hendenan y e trato cu nan ta ricibi di nan. Ey no tin posible substituto.
Apesar di e situacion financiero hopi dificil cu hopi pais na mundo, incluyendo Merca, ta pasando aden, di tur manera nos a logra conserva un posicion hopi halto den e demanda pa pasa vacacion riba nos isla. Mi ta atribui e exito grandi cu nos ta eperienciando den e auge di turismo na e dinamismo di Otmar Oduber, na su curashi y su tumamento di decision ora cu e ta necesario, a pesar di cualke riesgo cu nan por inclui. Si bo tin e poder anto use, o siña use, de lo contrario lague pa otro cu si por use pa crea bienestar pa nos Pueblo y nos isla. Nos no ta gana nada cu un Ministro cu ta pasa henter su tempo ta titubea, ta debati cu su mes na momento cu e mester tuma decision, y djey ta laga cosnan para pa casualidad tuma e decision pe.
Un pabien grandi ta bay pa Otmar y e siguranza cu nos ta para su tras den e noble empeño di crea prosperidad y bienestar te unda cu e por pa nos Pueblo y nos isla. Su estilo ta encomiable, pasobra te unda cu mi por analiza, e ta e Ministro di Turismo di Aruba, no di un sector specifico, o di un grupo ayega na Gobierno. E ta incorpora den su gestionnan gobernante tur e circulonan di Arubianonan capacita y ta incorpora tur esnan cu e ta sinti lo ta util pa Aruba, sin preocupa su mes cu nan antecedentenan, solamente cu nan boluntad pa sirbi nos isla y nos Pueblo.
Cu semehante Ministro cosnan no por bay malo; ta subi so e cifranan di turismo por subi, pasobra unda camindanan nobo ta ser habri, unda e bieunan ta ser renoba, ta utilidad so nan por produci pa nos pais. Y ta riba esey e concentracion di Otmar ta dirigi, pa saca e mihor probecho posible di loke ta existi caba y loke por ser crea pa amplia e mercado turistico mas ainda, pa Aruba keda como e destino ideal pa pasa vacacion o bishita cu agrado.


text:
Hungamento di sam
Un sistema masha popular ta hungamento di sam. Esaki ta un sistema di spar, den cua un grupo di hende ta paga un placa fiho durante cierto temporada y cada biaha un di e hendenan cu ta forma e grupo ta na beurt pa cobr'e completo. Esun cu ta na cabes di e sam ta haya pago pa esaki. Antes e tawata un sistema pa spar placa, mas tanto pa hende pober cu tawatin meste di haci nan cos, p.e. pa mantencion di cas. Awendia bo por hacie na un manera mas moderno, credit union y banco. Pa e hende participa e wega aki mester ta dispuesto pa no falta di paga ora tu su beurt. Tin cuater tipo di sam: sam di dia, sam di siman, sam di kinsena (cada 15 dia) y sam di luna. Esaki ta mas un custumber pa e taxista y chauffer di bus cu gusta hunga esaki. Na Corsou nan ta yama esaki 'kalbas'. Ta papia di esaki, pasobra antes tawata warda cen den calbas. En general hungament'i sam ta hung'e den un circulo sera, manera team di trabou of grupo di famia.